recursal/SuperWikiNEXT-32B huggingface dataset:
**گولکنڈہ** (Golkonda) جنوبی ہندوستان میں قدیم سلطنت قطب شاہی کا دارالحکومت اور ایک شہر تھا جس کے کھنڈر اب بھی باقی ہیں۔ یہ حیدرآباد کے مغرب میں 11 کلومیٹر کے فاصلے پر واقع ہے۔

یہ علاقہ دنیا بھر میں اس کی کانوں سے ہیرے جواہرات کی کان کنی کے لیے مشہور ہے۔ یہاں سے ملنے والے ہیروں میں کوہ نور، دریائے نور، ہوپ ڈایمنڈ، آئڈل آئی دنیا کے مشہور ہیرے ہیں۔

گولکنڈہ کی ترقی میں سب سے اہم کردار ابراہیم قلی قطب شاہ ولی کا ہے جو سلطنت قطب شاہی کے چوتھے **قطب شاہی** (بادشاہ) تھے۔

جواہرات
-------

* کوہ نورکوہ نور
* دریائے نوردریائے نور
* ہوپ ڈایمنڈہوپ ڈایمنڈ

قلعہ گولکنڈہ
------------

* قلعہ گولکنڈہقلعہ گولکنڈہ
* قلعہ گولکنڈہقلعہ گولکنڈہ
* قلعہ گولکنڈہقلعہ گولکنڈہ
* قلعہ گولکنڈہقلعہ گولکنڈہ
* قلعہ گولکنڈہقلعہ گولکنڈہ
* قلعہ گولکنڈہقلعہ گولکنڈہ
* قلعہ گولکنڈہ سے حیدرآباد کا نطارہقلعہ گولکنڈہ سے حیدرآباد کا نطارہ

تصاویر
------

* 
* 
* 
* 
* 
* 
* 
* 
* 
* 
* 

| * د
* ب
* ت
قطب شاہی فن تعمیر |
| --- |
| 
* چار مینار
* چار کمان
* نیا قلعہ
* تارامتی بارادری
* گولکنڈہ
* گنبدان قطب شاہی
* مکہ مسجد (حیدرآباد دکن)
* بادشاہی عاشور خانہ
* تولی مسجد
* خیرت آباد مسجد
* حیات بخشی مسجد
* مشیرآباد مسجد
* کلثوم بیگم مسجد

 |
**گولیمار** کراچی کی قدیم بستی ہے جو قیام پاکستان کے بعد ھجرت کرکے آنے والے مھاجرین نے آباد کی- اب اس کا نام گلبہار یا گل بہار ہے- 1950ء میں آباد ہونے والی جھوپڑیوں پر مشتمل یہ غریب بستی اب ایک بہت بڑا تجارتی مرکز بن چکی ہے۔ کراچی کی مصروف ترین شاہراہوں میں سے ایک نواب صدیق علی خاں روڈ اس کے عین درمیان سے گذرتی ہے- پاکستان کے ممتاز شاعر اور تحریک پاکستان کے ایک اہم رہنما نیر مدنی اس بستی کے بانیوں میں سے ہیں- نیر مدنی نے انڈیا کے شہر کانپور اور الہ آباد سے کراچی ہجرت کی اور یہاں قادریہ مسجد کے نام سے گولیمار میں ایک چھوٹی سی مسجد کی بنیاد رکھی۔ یہ مسجد آج بھی گلبہار کے مرکزی بازار میں موجود ہے- نیرمدنی 12 اگست 1983 کو انتقال کر گئے-

گلبہار میں پاکستان کی سب سے بڑی سرامکس اور ٹائل مارکیٹ واقع ہے جو پاکستان کے تمام بڑے شہروں میں سرامکس کی معیاری ملکی اور برآمدی اشیاء فراہم کرتی ہے۔ بہاں ایک بہت بڑا فٹ بال اسٹیڈیم عبد اللہ ھارون اسٹیڈیم کے نام سے موجود ہے اور کھیل کے کئی اور میدان بھی یہاں موجود ہیں- - تعلیمی اداروں کی ایک بڑی تعداد بھی گلبہار میں موجود ہے جن میں سے کچھہ بہت قدیم بھی ہیں- گلبہار کی آبادی محتاط اندازے کے مطابق چار لاکھہ نفوس سے تجاوز کرچکی ہے۔
**فولان خاتون** (پیدائش: 1496ء— وفات: 1550ء) عثمانی سلطان سلیمان اعظم کی پہلی بیوی تھی لیکن وہ عثمانی قوانین کے مطابق سلطان سلیمان اعظم کی قانونی بیوی ہرگز نہیں تھی۔ فولان خاتون سے ایک شہزادی فاطمہ سلطان اور ایک بیٹا محمود پیدا ہوئے۔

فاطمہ سلطان (دختر سلیمان اعظم)
سلیمان اعظم

ابتدائی حالات
-------------

فولان خاتون کی پیدائش 1496ء میں ازمیت میں ہوئی۔ وہ یونانی النسل خاتون تھی کہ جو سمرنہ سے استنبول لائی گئی تھی اور حرمِ سلطانی میں اُسے فولان خاتون کا نام دِیا گیا۔ فولان کا پیدائشی نام پردۂ اخفا میں ہے۔

ازدواجی زندگی
-------------

سلطان سلیمان اعظم کی ازدواجی زندگی کے ابتدائی ماخذوں سے معلوم ہوتا ہے کہ فولان خاتون 1510ء میں حرمِ سلطانی میں آئی تھی اور وہ سلطان سلیمان اعظم کی زندگی میں آنے والی ابتدائی کنیزوں میں سے ایک تھی جبکہ ابھی سلیمان اعظم محض شہزادہ تھا۔ 1512ء میں فولان سے سلطان کا بیٹا محمود پیدا ہوا جو کم عمری میں ہی چیچک میں مبتلا ہوکر فوت ہوا۔ اپریل 1516ء میں ایک بیٹی شہزادی فاطمہ سلطان پیدا ہوئی جس کا انتقال 1561ء میں اپنے والد سلیمان اعظم کے عہدِ حکومت میں ہی ہوا۔

وفات
----

فولان خاتون کو شہزادہ محمود کے انتقال کے بعد اور شہزادی فاطمہ سلطان کے ہمراہ ادرنہ کے پرانے محل بھیج دیا گیا جہاں فولان نے اپنی وفات تک زندگی بسر کی۔ 1550ء میں 53 یا 54 کی عمر میں فولان خاتون کا ادرنہ میں انتقال ہوا۔ اُس کے مقامِ تدفین کے متعلق کوئی معلومات دستیاب نہیں ہو سکی۔

مزید دیکھیے
-----------

* فاطمہ سلطان
* سلیمان اعظم
کیرا مارٹل کامبیٹ میں
کیرا مارٹل کامبیٹ کہانیوں اور کھیلوں کی ایک شخصیت ہے۔

تاریخ
-----

کیرا ایک نایاب شخصیت ہے۔ اس کی جرتمندی کو دیکھ کر قبال بہت متاثر ہوا اور قبال نے کیرا کو اپنے گروہ میں شامل ہونے کی دعوت دی۔ اس وقت کیرا افغانستان کے پہاڑوں میں دہشت گردوں سے لڑ رہی تھی۔ قبال کے ساتھ وہ نیو یارک گئی اور وہاں پر وہ  کوبرہ سے ملی۔

سپاہانہ فن
----------

کیرا کینوہ کے لڑنے کے انداز کو مدنظر رکھ کہ بنائ گئی ہے۔ دراصل اس کے سپاہانہ فن **شنگ یی**، **کینپو** اور **یوان یانگ** کہلاتے ہیں۔ اس کے ہتھیار **ڈریگن ٹیتھ** یعنی اژدہا کے دانت کہلاتے ہیں۔

بیرونی روابط
------------

| کیرا

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
19ویں صدی کے صحیفہ کی ایک جھلک
**صحیفہ بہار و خزاں** (انگریزی: Spring and Autumn Annals) یا **چنچو** (Chunqiu) ایک قدیم چینی جریدہ ہے جسے زمانہ قدیم سے ہی چینی ادبیات عالیہ میں شمار کیا جاتا رہا ہے۔ یہ صحیفہ ریاست لو کی تحریر ہے اور 241 سالہ تاریخ (722 ق م تا 481 ق م) پر مشتمل ہے۔ چین کی تاریخ میں لکھی جانے والی کتابوں میں صحیفہ بہار و خزاں سب سے قدیم منظم تاریخی کتاب ہے جو اب تک باقی ہے۔و1و کہا جاتا ہے کہ اسے کنفیوشس نے مدون کیا تھا۔ اسی لیے اسے چین کی پانچ ادبیات عالیہ میں شمار کیا جاتا ہے۔

یہ صحیفہ ہر سال لیو میں ہونے والے واقعات کا مکمل دستاویز ہے مثلاً تاج پوشی، شادی بیاہ، موت، بادشاہوں کی تدفین، جنگیں، قربانی کی رسومات اور دیگر قدرتی آفات وغیرہ کو منظم اور تاریخی انداز میں بیان کیا گیا ہے۔و1و واقعات کے اندراج میں اس بات کا سختی سے اہتمام کیا گیا ہے کہ ہر اندراج محض دس حروف پر مشتمل ہو اور اس کی کوئی تفصیل یا کسی کی تقریر وغیرہ کو تحریر نہیں کیا گیا ہے۔و1و

متحارب ریاستوں کے دور (475 ق م تا 221 ق م) میں اس صحیفہ کی تفاسیر اور پیچیدہ الفاظ کی تشریح کی کوشش کی گئی اور مختصر جملے کی وضاحت کی گئی۔ ان کوششوں میں زو زوان کی تفسیر سب سے زیادہ مقبول ہوئی اور اسے کلاسیکی ادب کا درجہ ملا اور چینی اقوال اور محاوروں کا سب سے بہترین ماخذ قرار پایا۔و1و

تاریخ اور مندرجات
-----------------

صحیفہ بہار و خزاں کی تدوین غالباً 5 ویں صدی قبل مسیح میں ہوئی اور صحیفہ بامبو کے علاوہ اس دور کی بس یہی ایک یادگار ہے۔و1و چھٹی صدی عیسوی یعنی کنفیوشس کے زمانے میں "بہار و خزاں" کی ترکیب (قدیم چینی: hūnqiū 春秋) سال کے معنی میں استعمال ہوتی تھی اور صحیفہ یا جریدہ کے لیے اسے بطور اصطلاح استعمال کیا جاتا تھا۔و2و

یہ صحیفہ بہت واضح، مختصر اور جامع ہے۔ تمام واقعات مثلاً تاج پوشی، شادی بیاہ، اموات، بادشاہوں کی تجہیز و تکفین، جنگیں، قربانی کی رسومات، قدرتی آفات اور دیگر واقعات کو بہت اہتمام سے اور اس یقین کے ساتھ قلم بند کیا گیا ہے کہ ان کی ایک رسمی اہمیت ہے۔و1و اختصار کی یہ حالت ہے کہ اکثر اندراج اوسطاً 10 حروف میں سمیٹ دیے گئے ہیں، سب سے طویل اندراج 47 حروف میں ہے اور کئی اندراج محض ایک حرف میں ملتا ہے۔و1و 11 اندراج میں صرف "تونگ" (پنین: 螽) یعنی کیڑوں کی وبا (طاعون) ہے۔و1و
بعض جدید محققین کو شک ہے کہ کیا یہ تحریر اور واقعات نگاری انسان کے پڑھنے کے لیے لکھی گئی ہے یا دنیا سے جا چکے آباد و اجداد کی ارواح کو پیغام دینے کی خاطر مرتب کیے گئے تھے۔و1و

تفاسیر
------

چونکہ اس صحیفہ کا متن بہت مبہم اور مندرجات مختصر ہیں، اس لیے متعدد افراد نے اس کی تفسیریں لکھیں اور اس کی شرح کرنے کی کوشش کی۔ 30 جلدوں پر مشتمل کتاب حان میں مندرجہ ذیل 5 تفاسیر کا تذکرہ ملتا ہے:

* زاؤ کی تفسیر (鄒氏傳)
* جیا کی تفسیر (夾氏傳)
* جونگیانگ کی تفسیر 公羊傳)
* جولیانگ کی تفسیر (榖梁傳)
* زاؤ کی تفسیر (左氏傳) یا (左氏春秋)

حوالہ جات
---------
سنہ 1279ء میں شائع شدہ شوجنگ کے نسخے کا سرورق، نیشنل سینٹرل لائبریری، تائیوان
**صحیفہ چین** (شوجنگ/شوکنگ) چینی ادب کے پانچ ادبیات عالیہ میں سے ایک اور دنیا کی قدیم ترین تاریخی دستاویزوں میں شمار کیا جاتا ہے۔ قدیم چین کے مشاہیر کے حالات و واقعات پر مشتمل یہ کتاب تقریباً دو ہزار برسوں سے چین کے سیاسی فلسفہ کی بنیاد رہی ہے۔

صحیفہ چین کے متعدد نسخے ملتے ہیں اور نسخوں کے اسی اختلاف کی بنا پر یہ کتاب قدیم زمانہ سے ادبی تنازع کا باعث رہی ہے۔ "نیا متن" نامی نسخے کو چن شی ہوانگ کے جاری کردہ فرمان کتابیں جلا دو اور علماء کو زندہ دفن کردو سے بچا کر فو شینگ نے محفوظ کر رکھا تھا۔ جبکہ "پرانا متن" کا نسخہ دوسری صدی ق م کے اواخر میں کنفیوشس کے خاندانی مکان کی منہدم دیوار سے ملا جو قوفو میں واقع تھا۔ بعد ازاں یہ نسخہ ہان خاندان کے زوال کے وقت گم ہو گیا جو پھر چوتھی صدی عیسوی میں دستیاب ہوا۔ ابتدا میں یہی نسخہ رائج اور مقبول تھا لیکن جب چنگ خاندان کے ایک محقق یان روکو نے یہ انکشاف کیا کہ تانگ خاندان نے اپنے عہد حکومت یعنی تیسری یا چوتھی صدی عیسوی میں صحیفہ چین میں الحاقات کیے تھے تو اس کا استناد مجروح ہو گیا۔

صحیفہ کے ابواب چار حصوں میں منقسم ہیں جو چار مختلف عہد کی تاریخ کا احاطہ کرتے ہیں: یو اعظم کا نیم افسانوی عہد حکومت، شیا خاندان، شانگ خاندان اور ژؤ خاندان کے عہد۔ صحیفہ کا بڑا حصہ ژؤ خاندان کے کوائف پر مشتمل ہے۔ نیز "نیا نسخہ" نامی متن کے کچھ ابواب میں چینی نثر کے ابتدائی نمونے بھی ملتے ہیں جن میں گیارہویں صدی ق م کے اواخر کے ژؤ شاہی خاندان کی تقریریں قابل ذکر ہیں۔

اردو ترجمہ
----------

سنہ 1937ء میں سید اسد انوری فریدآبادی نے "صحیفۂ چین" کے نام سے اس کتاب کا اردو ترجمہ کیا جو مکتبہ جامعہ دہلی سے شائع ہوا۔ ڈبلیو گورن اولڈ کا انگریزی ترجمہ بک آف ہسٹری مترجم کے پیش نظر رہا۔ مترجم نے اصل کتاب کے ترجمہ کے علاوہ اس میں اپنی جانب سے تین ضمیمے شامل کیے ہیں۔ پہلا ضمیمہ کنفیوشس کے حالات اور اس کے فلسفہ و اخلاقیات سے بحث کرتا ہے۔ دوسرے میں چین کے معلق عام اور کارآمد معلومات درج کی گئی ہیں، اسی ضمن میں تاریخ چین کا ایک مختصر خلاصہ بھی پیش کر دیا گیا ہے۔ تیسرا ضمیمہ شاہان چین کی سنہ وار فہرست پر مشتمل ہے۔

مزید دیکھیے
-----------

* ژؤ خاندان

حوالہ جات
---------

1. ↑  صحیفۂ چین از سید اسد انوری فریدآبادی، صفحہ 9
میونخ میں نقشہ جات چاپنے والا ایک سنگی طبع خانہ
**سنگی طباعت** یا **لیتھو طباعت** (انگریزی: lithography) طباعت کا ایک طریقہ ہے جس میں چھپائی کے لیے مکمل ہموار سطح والی تال یا پتھر کا استعمال کیا جاتا ہے۔

### تسمیہ

**سنگ** فارسی زبان کا لفظ ہے جس کی معنی پتھر کے ہیں۔ **سنگی** سے مُراد پتھر کا، پتھر سے بنا یا پتھر کا کام کرنے والا وغیرہ۔ **طباعت** عربی زبان کا لفظ ہے جس کا مطلب ہے چھاپنا، چھپائی یا چھاپ۔ لہٰذا سلیس اُردو میں **سنگی طباعت** کا مطلب ہے **پتھر کا چھاپ** ۔

نیز اسے لیتھو طباعت بھی کہتے ہیں۔ لیتھو لاطینی زبان میں پتھر کو کہتے ہیں۔ یہی وجہ ہے کہ طباعت کے اس طریقہ کار کو لیتھو گرافی کہا جاتا ہے، کیوں کہ شروع میں اس طریق کار میں ایک ہموار پتھر کے ذریعے طباعت کا کام کیا جاتا تھا۔

تاریخ و تفصیل
-------------

لیتھو گرافی طریق طباعت سنہ 1796ء میں ایجاد ہوا، اس نظام طباعت کا موجد ایلویس سیلیفینڈر تھا۔ اس نظام کی خوبی یہ تھی کہ یہ انتہائی سستا تھا۔

سائنسی اساس
-----------

لیتھو گرافی کی بنیاد اس کیمیاوی اصول پر مبنی ہے کہ گریس اور پانی کبھی مدغم نہیں ہوتے اور ایک دوسرے کا اثر قبول نہیں کرتے۔

لیتھو گرافی طریقہ طباعت
-----------------------

ایک ہموار سطح کے پتھر کی بالائی سطح پر کاتب گریسی روشنائی کے ذریعے کتابت کرتے ہیں۔ پھر اس کتابت یا نقش و نگار یا تصویر بنائی گئی سطح کو پانی سے تر کر دیا جاتا ہے۔ گریس پانی کا اثر قبول نہیں کرتی اس لیے گریس سے کی گئی کتابت پر پانی کا کوئی اثر نہیں ہوتا۔ پانی کے سکھ جانے کے بعد ایک رولر کی مدد سے مطلوبہ رنگ کی چکنی روشنائی کو پتھر کی کتابت والی سطح پر پھیلا دیا جاتا ہے۔ جس کی وجہ سے پتھر کی سطح پر صرف وہ نقوش ہی ابھر کے سامنے آتے ہیں جہاں گریسی روشنائی سے کتابت کی گئی تھی۔ اس کے بعد کسی کپڑے یا کاغذ وغیرہ کو پتھر پر ابھرنے والے نقش پر داب کر پرنٹ حاصل کر لیا جاتا ہے۔

لیتھو گرافی کا استعمال
----------------------

لیتھو گرافی کا باقاعدہ استعمال انیسویں صدی کے اوائل میں شروع ہو گیا تھا اور وہ تمام ممالک جہاں عربی، ترک اور اس سے ملتے جلتے رسم الخط رائج تھے وہاں یہ طریقہ کار جلد مقبول ہو گیا چنانچہ اس ممالک میں بڑی تعداد میں کتابوں کی طباعت ہوئی۔

موجودہ دور میں بھی لیتھو گرافی طریقہ کار بڑے پیمانے پہ کتابوں، پوسٹرز، نقشوں اور اخبارات وغیرہ کی طباعت کے لیے استعمال کیا جاتا ہے جسے آفسیٹ لیتھو گرافی کہا جاتا ہے۔

آفسیٹ لیتھو گرافی
-----------------

آفسیٹ لیتھو گرافی ابتدائی لیتھو گرافی کی ایک جدید شکل ہے جس کی بنیاد فوٹو گرافی کے نظام پر ہے۔ اس طریقہ کار میں پتھر کے بلاک کی بجائے ایلومینیم، پولسٹر یا پیپر پرنٹنگ تختیاں استعمال کی جاتی ہیں۔ سب سے پہلا آفسیٹ پرنٹنگ پریس 1903ء میں قائم ہوا، آفسیٹ طباعت موجودہ دور میں طباعت کے لیے سب سے زیادہ رائج ہے۔ زیادہ تر کتابیں، اخبارات، رسالے آفسیٹ طباعت کے ذریعے چھاپے جاتے ہیں۔ طباعت کے میدان میں آفسیٹ طباعت سب سے آزمودہ طریقہ کار سمجھا جاتا ہے کیونکہ کہ یہ سستا، تیز، بہتر ین اور نسبتاً آسان طریق طباعت ہے۔

آفسیٹ طباعت میں آفسیٹ اس وجہ سے کہا جاتا ہے کیونکہ اس میں طباعت کے لیے استعمال ہونے والی روشنائی چھاپی جانے والی سطح پر بالواسطہ منتقل ہوتی ہے۔

مزید دیکھیے
-----------

* رنگین چھپائی

نگار خانہ
---------

* 
* 
* 
* 
* 
* 
*

حوالہ جات
---------

|  |  |
| --- | --- |
|  | ویکی ذخائر پر **سنگی طباعت** سے متعلق سمعی و بصری مواد ملاحظہ کریں۔ |

1. ↑  اُردو آن لائن لُغت پر سنگی طباعت کا سلیس اُردو مفہوم
**گلیبی** سڈنی کا ایک اندرونی مغربی مضافاتی علاقہ ہے۔ گلیبی 3 کلومیٹر (9,800 فٹ) سڈنی کے مرکزی کاروباری ضلع کے جنوب مغرب میں اور اندرونی مغربی علاقے میں سڈنی شہر کے مقامی حکومتی علاقے کا حصہ ہے۔ گلیب بلیک واٹل بے اور روزیل بے سے گھرا ہوا ہے، سڈنی ہاربر کے شمال میں۔ الٹیمو کا مضافاتی علاقہ مشرق میں ہے اور آنندیل اور فاریسٹ لاج کے مضافات مغرب میں ہیں۔ جنوبی حد پاررامٹا روڈ اور براڈوے سے بنتی ہے۔ براڈوے اسی نام کی سڑک کے ساتھ واقع ایک علاقہ ہے، جو گلیبی، چپیپینڈیل اور الٹیمو کی سرحد پر واقع ہے۔

### تاریخ

گلیب کا نام اس حقیقت سے اخذ کیا گیا ہے کہ جس زمین پر اسے تیار کیا گیا تھا وہ ایک گلیبی تھی ، جو اصل میں اینگلیکن چرچ کی ملکیت تھی۔ 'The Glebe' 162 ہیکٹر (400 acre) زمین کی گرانٹ تھی جو گورنر آرتھر فلپ نے 1790ء میں ریورنڈ رچرڈ جانسن ، پہلے بیڑے کے چیپلین کو دی تھی۔  19ویں صدی میں، گلیب معمار، ایڈمنڈ بلیکیٹ کا گھر تھا، جو انگلینڈ سے ہجرت کر کے آیا تھا۔ بلیکیٹ نے 1858ء میں گلیب پوائنٹ روڈ پر اپنا خاندانی گھر، بیدورا بنایا،  اسے روایتی وکٹورین ریجنسی خطوط پر ڈیزائن کیا۔ اس نے گلیب پوائنٹ روڈ اور سینٹ جانز روڈ کے کونے پر واقع سینٹ جان چرچ کو بھی ڈیزائن کیا۔ چرچ 1868ء سے 1870ء تک بنایا گیا تھا۔ گلیب کا مضافاتی علاقہ نیو ساؤتھ ویلز رگبی لیگ میں پہلے درجے کی فٹ بال ٹیم کا گھر تھا، جو اب نیشنل رگبی لیگ ہے۔ گلیب ڈرٹی ریڈز کی تشکیل 1908ء میں ہوئی تھی اور آسٹریلیا میں رگبی لیگ کے پہلے سیزن میں کھیلی گئی تھی جس میں وینٹ ورتھ پارک میں ہوم گیمز تھے۔  فاؤنڈیشن کلب نے پریمیئر شپ نہیں جیتی اور اسے 1930ء میں مقابلے سے خارج کر دیا گیا۔ 1970ء کی دہائی میں، حقوق نسواں کے کارکنوں نے ایک لاوارث چھت والے گھر پر قبضہ کر لیا اور آسٹریلیا کی خواتین کی پہلی پناہ گاہ، ایلسی ریفیوج قائم کی۔

حوالہ جات
---------

1. ↑  *The Book of Sydney Suburbs*, Compiled by Frances Pollon, Angus & Robertson Publishers, 1990, pg. 109
2. ↑  *Sydney Architecture*, John Haskell (UNSW Press) 1997, pg. 62
3. ↑  "Centenary of Rugby League". 14 مئی 2013 میں اصل سے آرکائیو شدہ. اخذ شدہ بتاریخ 27 اپریل 2014.  الوسيط `|url-status=` تم تجاهله (معاونت)
**لَظٰی** (شعلہ زن) یہ آگ کا نام ہے جہنم کے سات درجوں میں سے دوسرے درجے کا نام ہے،یہ قرآن میں دو مرتبہ استعمال ہوا (قرآن: سورۃ المعارج:15)(قرآن: سورۃ اللیل:14)
"لظی اسم علم ہے اس صورت میں اس سے مراد دوزخ میں دوسرے درجے کے دوزخ کا نام ہے۔ مصدر بھی ہو سکتا ہے بمعنی آگ بھڑکنا۔ اسم مصدر بھی۔ بمعنی بغیر دھویں کے اٹھتا ہوا شعلہ، لپٹ، بھڑک۔ یعنی ایسی آگ جس میں شعلے بھڑک رہے ہوں گے۔  

مطلب یہ کہ بے شک وہ ایسی آگ ہوگی جو بھڑک رہی ہوگی اور شدت التہاب کا یہ اثر ہوگا کہ دھویں کے بغیر ہوگی"۔

لظی یہ تلظی سے مشتق ہے اور التظاء النار سے مراد آگ کا بھڑکنا ہے اور تلظیھا سے مراد بھی اس کا بھڑکنا ہے۔ اس کی اصل لفظ ہے یعنی عذبا کے دائمی ہنے کی وجہ سے دائمی ہوگی اس کی ایک ظاء کو یاء سے بدل دیا تو لظی باقی رہ گیا۔ ایک قول یہ کیا گیا ہے : جہنم کے طبقات میں سے یہ دوسرا گڑھا ہے۔ یہ اسم مونث معرفہ ہے، اس لیے یہ غیر منصرف ہوگا۔

حوالہ جات
---------

1. ↑  انوار البیان فی حل لغات القرآن جلد4 صفحہ449 ،علی محمد، سورۃ المعارج،آیت15،مکتبہ سید احمد شہید لاہور
2. ↑  تفسیر قرطبی ابو عبد اللہ محمد بن ابوبکر قرطبی سورۃ المعارج آیت15
**عالمی یوم شماریات** (انگریزی: World Statistics Day) ہر 5 سال میں ایک مرتبہ 20 اکتوبر کو منایا جاتا ہے۔ اس کے منانے کا آغاز 20 اکتوبر 2010ء سے ہوا تھا، پھر 2015ء میں دوسرا عالمی یوم شماریات منایا گیا جبکہ 20 اکتوبر 2020ء کو تیسرا یوم شماریات منایا گیا۔ 2010ء کے اعداد وشمار کے مطابق دنیا کے 103 ممالک نے یہ دن منایا تھا جن میں 51 ایسے افریقی ممالک بھی شامل تھے جو 18 نومبر کو ہر سال افریقی یوم شماریات مناتے ہیں ۔ بھارت میں ماہر شماریات پرشانت چندر مہالانوبس کی سالگرہ کے موقع پر یعنی 29 جون کو یوم شماریات مناتا ہے۔ سال 2020ء کا تھیم (موضوع) ’’کنکٹنگ دی ورلڈ وتھ ڈیٹا وی کین ٹرسٹ‘‘ (یعنی دنیا کو قابل اعتماد معلومات سے جوڑنا) تھا۔ کورونا وائرس کی عالمی وبا کے سبب 2020ء میں اس دن کو بڑے پیمانے پر نہیں منایا گیا۔ تاہم، آن لائن پلیٹ فارم پر شماریات کی عالمی برداری نے کانفرس میں شرکت کی تھی۔ فروری 2020ء میں اقوام متحدہ کے 41 ویں اجلاس میں یونائیٹڈ نیشنز اسٹیٹسٹیکلکمیشن نے شماریات کا دن منانے کی تجویز پیش کی تھی۔ کافی بحث کے بعد اقوام متحدہ نے اس دن کو ہر پانچ سال میں منانے کا فیصلہ کیا تھا۔ اس دن کا مقصد دنیا بھر میں اعداد وشمار کی اہمیت کو اجاگر کرنا ہے۔ آج بڑی کمپنی ہویا چھوٹی، کوئی نیا پروڈکٹ لانچ کرنا ہو یا کوئی نیا ادارہ شروع کرنا ہو، ہر شعبے میں اعدادوشمار کی بہت اہمیت ہے۔ کمپنیاں شماریات کا جائزہ لیتی ہیں ، ان پر بحث کرتی ہیں اور ان کی مدد سے بڑے بڑے فیصلے کرتی ہیں ۔

مزید دیکھیے
-----------

* عالمی یوم ریاضی

حوالہ جات
---------

1. ↑  عالمی یوم شماریات ہر پانچ سال میں ایک مرتبہ مناتے ہیں
|  |
| --- |
| **سیاسی بدعنوانی** |
|  |
| تصورات |
| 
رشوت **·**  احباب پروری **·**  سارقیت
معاشیات بدعنوانی **·**  دھاندلی
اقرباء پروری **·**  کھوہ کھاتہ **·**  سیاسی بدنامی |
| ملکی بدعنوانی |
| 
افغانستان **·**  البانیہ **·**  انگولا
آرمینیا **·**  آسٹریلیا **·**  بحرین **·**  کینیڈا
چلی **·**  چین **·**  کولمبیا
 **·**  کانگو (زائر)  **·** 

کیوبا **·**  گھانا **·**  بھارت
انڈونیشیا **·**  ایران **·**  جمہوریہ آئرلینڈ
کینیا **·**  کرغیزستان **·**  نائجیریا
پاکستان **·**  پاپوا نیو گنی
پیراگوئے **·**  فلپائن **·**  روس
جنوبی افریقہ **·**  یوکرین **·**  ریاستہائے متحدہ امریکہ
وینزویلا **·**  زمبابوے |
| یہ خانہ: * view
* talk
* edit
 |

 بدعنوانی کے خلاف اقوام متحدہ کا کنونشن
**سیاسی بدعنوانی** ناجائز ذاتی فوائد کے لیے حکومت کے اہلکاروں کا طاقت کا غلط استعمال ہے۔ کرپشن کا لفظ خراب، ٹوٹے ہوئے، عیبی کے معنوں میں استعمال ہوتا ہے، مشہور فلسفی ارسطو اور بعد میں سسرو نے اسے بدعنوانی کے معنوں میں استعمال کیا۔ یعنی رشوت لینا، اپنے اختیارات کا نا جائز فائدہ اٹھاکر کسی دوسرے کا وہ کام کرنا جس کا وہ اہل نہیں ہے۔ کرپشن یعنی بدعنوانی کا لفظ آج کل سیاست میں بہت زیادہ استعمال کیا جانے لگا ہے۔ بد عنوانی کے مختلف پیمانے ہیں۔ نچلی سطح سے لے کر حکومتی بلکہ بین الاقوامی سطح تک اس بد عنوانی کی جڑیں پھیل چکی ہیں بین الاقوامی معاملات میں بھی اس کے شواہد ملتے ہیں۔ چھوٹی موٹی بد عنوانیوں مین نوکری پیشہ افراد اپنے افسران کی خوشنودی حاصل کرنے کے لیے موقع بے موقع تحائف پیش کرتے رہتے ہیں۔ یا پھر ذاتی تعلّقات سے کام لے کر اپنے چھوٹے چھوٹے کام نکلوا لیتے ہیں۔ بڑے پیمانے پر بد عنوانی حکومتی عہدے داروں تک جا پہنچتی ہے۔ بڑے بڑے ٹھیکے منظور کروانا مختلف اہم اور ذمّہ داری والے کاموں کے لا ئسنس حاصل کرنا۔ ایسی اشیاء کے لا ئسنس حاصل کرنا جس کی مانگ زیادہ اور ترسیل میں کمی ہو ،جس کی ذخیرہ اندوزی کرکے منہ مانگے پیسے وصول کرنا۔ بڑے بڑے عہدوں پر یا حکومتی شعبوں میں ملازمت حاصل کرنے یا مہیّا کرنے پر بھاری رشوت کا لین دین کرنا یہ سب بڑے پیمانے کی بد عنوانیوں میں شامل ہے۔ حکومتی محکموں میں پبلک کے ٹیکس کا پیسہ جو مختلف ترقّیاتی، فلاحی اور اصلاحی کاموں کے لیے مختص ہوتا ہے اس کے ذمّہ داران خرد برد کرکے اس فنڈ کا ایک بڑا حصّہ ہضم کرجاتے ہیں۔

فہرست متعلقہ مضامین برازیل
--------------------------

* شفافیت بین الاقوامی
* بین الاقوامی یوم انسداد بدعنوانی

حوالہ جات
---------



|  |  |
| --- | --- |
|  | ویکی ذخائر پر **سیاسی بدعنوانی** سے متعلق سمعی و بصری مواد ملاحظہ کریں۔ |
**گیارہویں شریف** شیخ عبدالقادر جیلانی کی پیدائش سے منسوب ہے۔ غوث الاعظم کی نسبت سے ہر ماہ چاند کو گیارہ تاریخ کی منائی جاتی ہے۔ عموماً ایسی محافل میں نعت خوانی، مناقب، ذکر و اذکار اور صلوۃ و سلام پڑھا جاتا ہے۔ گیارہویں شریف کی نسبت سے کی جانے والی محافل میں عموماً لنگر کا اہتمام بھی کیا جاتا ہے۔ گیارہویں شریف کا مطلب یہ ہے کہ حلال، پاک چیز از جنس ماکول(کھانے کی اشیاء) و مشروب تیار کرکے فقراء و مساکین وغیرھم کو کھلا پلاکر اس کا ثواب حضور پُرنور غوث اعظم کی روح کو پہنچایا جاتا ہے۔

گیارہویں کی وجہء تسمیہ
----------------------

’’کلیات جدولیہ فی احوال اولیاء اللہ، المعروف بتحفۃ الابرار ‘‘صفحہ29 میں بحوالہ ’’تکملہ ذکرالاصفیاء ‘‘گیارہویں کی وجہ تسمیہ یہ لکھی ہے کہ آپ ہر ماہ میں گیارہ تاریخ چاند کو عرس رسالت مآب صلی اللہ تعالٰی علیہ وآلہ وسلم کیا کرتے تھے اس وجہ سے گیارہویں آپ کے نام سے مشہور ہے۔

گیارہویں شریف ایصال ثواب کی ایک قسم ہے اور ایصال ثواب قران و حدیث سے ثابت ہے۔ شاہ عبد الحق محدث دہلوی گیارہویں شریف کے متعلق فرماتے ہیں:

شیخ محقق شاہ عبد الحق محدث دہلوی اپنی کتاب ’’ماثبت من السنہ‘‘ میں لکھتے ہیں کہ میرے پیرومرشد شیخ عبد الوہاب متقی مہاجر مکی 9 ربیع الثانی کو غوث اعظم کو عرس کرتے تھے، بے شک ہمارے ملک میں آج کل گیارہویں تاریخ مشہور ہے اور یہی تاریخ آپ کی ہندی اولاد و مشائخ میں متعارف ہے۔

شاہ عبد العزیز اور گیارہویں شریف
--------------------------------

سراج الہند محدث اعظم ہند شاہ عبدالعزیز محدث دہلوی گیارہویں کے متعلق فرماتے ہیں:

’’حضرت غوث اعظم رضی اﷲ عنہ کے روضہ مبارک پر گیارہویں تاریخ کو بادشاہ وغیرہ شہر کے اکابر جمع ہوتے، نماز عصر کے بعد مغرب تک قرآن مجید کی تلاوت کرتے اور حضرت غوث اعظم رضی اﷲ عنہ کی مدح اور تعریف میں منقبت پڑھتے، مغرب کے بعد سجادہ نشین درمیان میں تشریف فرما ہوتے اور ان کے اردگرد مریدین اور حلقہ بگوش بیٹھ کر ذکر جہر کرتے، اسی حالت میں بعض پر وجدانی کیفیت طاری ہوجاتی، اس کے بعد طعام شیرینی جو نیاز تیار کی ہوتی، تقسیم کی جاتی اور نماز عشاء پڑھ کر لوگ رخصت ہوجاتے‘‘

حوالہ جات
---------

1. ↑  "گیارہویں شریف کیا ہے؟". 23 اگست 2017 میں اصل سے آرکائیو شدہ. اخذ شدہ بتاریخ 26 جنوری 2017.  الوسيط `|url-status=` تم تجاهله (معاونت)
2. ↑  ماثبت من السنہ از: شاہ عبد الحق محدث دہلوی، عربی، اردو مطبوعہ دہلی ص 167
3. ↑  ملفوظات عزیزی، فارسی، مطبوعہ میرٹھ، یوپی بھارت ص 62
ظہیر احمد (Zaheer ahmed) بچوں اور بڑوں کے مشہور ناول نگار ہیں

آپ نے بے شمار ناول لکھے

**بچوں کا ادب**

ظہیر احمد نے بچوں کے لیے بے شمار ناول لکھے۔جو بہت مشہور ہوئے۔آپ نے عمرو عیار،ہرکولیس وغیرہ پر بھی بچوں کے لیے ناول لکھے۔اس کے علاوہ آپ نے بچوں کے لیے ایک کردار کالا شہزادہ بنایا اور اس کردار پر بے شمار ناول لکھے۔

**عمران سیریز**

آپ کی لکھی گئی عمران سیریز کے ناول بھی بہت مشہور ہوئے۔

خاص طور پر آپ کی عمران سیریز پر لکھے گئے ماروائی نمبر بہت مشہور ہوئے۔آپ۔ نے عمران سیریز میں ایک نئے کردار کراسٹی کا بھی اضافہ کیا۔آپ نے عمران سیریز پر سو کے لگ بھگ ناول لکھے۔

**ناولز کی لسٹ**

ظہیر احمد کے لکھے گئے ناولز کی لسٹ بہت طویل ہے

اس لیے ظہیر احمد کے لکھے گئے کچھ ناولوں کے نام حاضر ہیں

مجرم کون(عمران سیریز )

وائٹ بلڈ (عمران سیریز)

عنقال(عمران سیریز ماروائی نمبر)

گولڈن کرسٹل(سپریم نمبر)

کارامارا(عمران سیریز ماروائی نمبر )

کالا شہزادہ طلسم ہوشربا میں(کالا شہزادہ سیریز]]۔)

کالا شہزادہ اور انوکھے طلسمات(کالا شہزادہ سیریز)

کالا شہزادہ اور زگولا جادوگر(کالا شہزادہ سیریز)

**وفات**

آپ نے 19 نومبر 2017 کو وفات پائی
|  |
| --- |
| **صلیب جنوبی** |
| مجمع النجوم صلیب جنوبی بڑی تصویر کے لیے کلک کریں |
|   |
| **عربی نام:** | **الصليب الجنوبي**  |
| **انگریزی نام:** | Crux |
| **خاندان:** | جاثی |
| **آسمان میں مقام:** | آسمانِ جنوب سوم |
| **رقبہ:** | 68.447 ۔ (88 واں) |
| **فی صد رقبہ :** | آسمان کا 0.17 فی صد |
| **مطلع مستقیم:** | 12 گھنٹے 26.99 منٹ |
| **میل:** | 60 ڈگری 11.19 منٹ جنوب |
| **سیاروں والے ستارے :** |    1 |
| **چمکدار ستارے:** |    4 |
| **قریبی مجمع النجوم:** | قنطورس، مگس |
|   |

  


**صلیب جنوبی** (عربی: **الصليب الجنوبي**  - انگریزی: Crux) ایک مجمع النجوم کا نام ہے۔ اس کو خاندان مجمع النجوم جاثی میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب سوم میں کیا جا سکتا ہے۔ اس مجمع النجوم کا رقبہ 68.447 مربع ڈگری ہے۔ جو کل آسمان کا 0.17 فی صد بنتا ہے۔مطلع مستقیم 12 گھنٹے 26.99 منٹ ہے۔ اور میل 60 ڈگری 11.19 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 1 ہے۔ چمکدار اور نمایاں نظر آنے والے ستاروں کی تعداد 4 ہے۔

قریبی مجمع النجوم
-----------------

اس کے اردگرد قنطورس اور مگس واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**کریڈٹ ریٹنگ ایجنسی** (انگریزی: Credit rating agency) سے مراد وہ کمپنی یا ادارہ جو کریڈٹ ریٹنگ طے کرے، جو کسی قرض خواہ کی قرض واپسی کی صلاحیت کا جائزہ ہوتا ہے۔ اس میں اصل اور سود اور امکانی ادائیگی میں کمی کا بھی جائزہ شامل ہوتا ہے۔ یہ جائزے علاقائی، قومی اور بین الاقوامی سطحوں پر لیے جاتے ہیں۔

بین الاقوامی کریڈٹ ریٹنگ
------------------------

2019ء میں ملکوں کی معیشت کی عالمی سطح پر درجہ بندی کرنے والے بین الاقوامی ادارے اسٹینڈرڈ اینڈ پورز ریٹنگ ایجنسی نے پاکستان کی طویل المدتی معاشی درجہ بندی کم کرتے ہوئے اسے ’بی‘ سے ’منفی بی‘ کر دیا ہے جس کے نتیجے میں خدشہ پیدا ہو گیا ہے کہ بین الاقوامی مالیاتی اداروں اور بین الاقوامی مارکیٹ سے پاکستان کو مہنگے قرض سے ملیں گے۔ ایک اور کریڈٹ ریٹنگ ایجنسی موڈیز نے توقع کا اظہار کیا کہ 2020ء کے سال میں پاکستان کی معیشت تقریبًا ایک فیصد تک سکڑ جائے گی اور مالی سال 2021ء میں دو سے تین فیصد تک ترقی کرے گی، معاشی سست روی حکومتی آمدنی پر دباؤ ڈالے گی اور معمولی طور پر اخراجات میں اضافہ کرے گی جس کے نتیجے میں مالی خسارہ بڑھ کر جی ڈی پی کے 10 فیصد تک پہنچ جائے گا۔ اس طرح کی درجہ بندی کا قرضوں کے حصول پر کافی اثر پڑتا ہے۔

مزید دیکھیے
-----------

* کریڈٹ ریٹنگ

حوالہ جات
---------

1. ↑  پاکستان کے لیے کریڈٹ ریٹنگ میں کمی کا مطلب کیا ہے؟
2. ↑  قرض ریلیف پر خدشات، پاکستان کی کریڈٹ ریٹنگ کا جائزہ لیا جائے گا، موڈیز
سید محمد غضنفر بخاری

تعارف
-----

سید محمد غضنفر بخاری ایک عظیم استاد،شاعر اور حکیم اور شجرہ نویس تھے۔ آپ 2 جون 1946ء بمطابق 2 رجب 1365 رجب کو بمقام دھول کلاں ضلع گجرات میں پیدا ہوئے۔

اولاد
-----

1. سید ظل حسنین بخاری
2. سید جرار حیدر بخاری
3. سید علی حیدر بخاری

ابتدائی حالات
-------------

آپ کی ولادت سید محمد شاہ بن سید غلام محمد شاہ بخاری کے گھر ہوئی۔

درس و تدریس1967ء-2007
---------------------

سید محمد غضنفر بخاری فتحپور ہائیاسکول
1. آر اے ہائی اسکول مدینہ سیداں گجرات 1967–1969
2. اسلامیہ ہائی اسکول چوپالہ گجرات 1969–1978
3. گورنمنٹ ملت ہائی اسکول ممدانہ گجرات 1978–1983
4. گورنمنٹ مڈل اسکول ٹھیکریاں گجرات 1983–1986
5. گورنمنٹ ہائی اسکول چیچیاں 1987–1990
6. گورنمنٹ ہائی اسکول ہزاراں مغلاں1990-2001
7. گورنمنٹ ہائی اسکول فتحپور گجرات 2001–2007

علمی کارنامے
------------

1. خیرالاتقیاء
2. خیر الاتقیاء دوم
3. غم دوراں یعنی سادتِ فاطمیہ کی سر گذشت
4. تحقیقات و علاج
5. فکر دیاں لاٹاں
6. سوانح حیات

ایوارڈ
------

آپ دورانیہ 25 سال تک بطور سنئیر ہیڈ ماسٹر رہے
گولڈ میڈلسٹ نظریہ مفرد اعضاء 2010

وفات
----

مرقد مبارک حکیم،استاد،شاعر جناب سید محمد غضنفر شاہ بخاری گجرارت
آپ کی وفات 27 جون 2015ء کو بروز ہفتہ اسلام آباد آئی نائن ہوئی۔

حوالہ جات
---------
**عبد الرؤف عروج** (پیدائش: 5 جنوری، 1932ء - وفات: 17 مئی، 1990ء) پاکستان سے تعلق رکھنے والے اردو کے ممتاز شاعر، ماہرِ اقبالیات اور محقق تھے۔

حالات زندگی
-----------

عبد الرؤف عروج 5 جنوری، 1932ء میں اورنگ آباد (مہاراشٹر) میں پیدا ہوئے۔ تقسیم ہند کے بعد وہ پہلے لاہور میں اور پھر کراچی میں سکونت پزیر ہوئے، جہاں وہ متعدد جرائد و اخبارات سے وابستہ رہے۔ ان اخبارات و جرائد میں روزنامہ امروز، روزنامہ مشرق، انجام، حریت اور ماہنامہ نیا راہی شامل تھے۔ ان کی تصانیف میں  **اُردو مرثیہ کے پانچ سو سال** (1961ء)، **میر اور عہد میر** (1969ء)، **خسرو اور عہد خسرو** (1975ء)، **اقبال اور بزمِ اقبال حیدرآباد دکن** (ستمبر1978ء)، **مصحفی کی مثنوی نگاری**، **فارسی گو شعرائے اُردو** اور **رجال اقبال** (1988ء) کے نام شامل ہیں۔ اس کے علاوہ ان کا ایک شعری مجموعہ **چراغ آفریدم** کے نام سے شائع ہو چکا ہے، جبکہ مرثیوں کا مجموعہ **لہو لہو اُجالا** غیر مطبوعہ ہے۔

نمونۂ کلام
----------

غزل

|  |  |  |
| --- | --- | --- |
| آج یادوں نے عجب رنگ بکھیرے دل میں  |  | مسکراتے ہیں سرِ شام سویرے دل میں  |
| یہ تبسم کا اُجالا، یہ نگاہوں کی سحر  |  | لوگ یوں بھی تو چھپاتے ہیں اندھیرے دل میں |
| صورتِ بادِ صبا قافلۂ یاد آیا  |  | زخم در زخم کھلے پھول سے میرے دل میں |
| یاس کی رات کٹی آس کا سورج چمکا |  | پھر بھی چمکے نہ کسی روز سویرے دل میں |
| اِک مری وحشتِ بے نام پہ اِس طرح نہ سوچ  |  | کتنی باتیں ہیں جو کھٹکی نہیں تیرے دل میں |
| دھیان کی شمع کی لو تیز بھی کر دیتے ہیں  |  | اکثر اوقات تری یاد کے پھیرے دل میں |
| نہ ملی فرصت آسائش تعبیر **عروج**  |  | ایک مدت سے ہیں خوابوں کے بسیرے دل میں |

وفات
----

عبد الرؤف عروج 17 مئی، 1990ء کو کراچی، پاکستان میں وفات پاگئے۔ وہ گلشن اقبال کراچی کے قبرستان میں آسودۂ خاک ہیں۔

حوالہ جات
---------

1. 1 2  عقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 669
2. ↑  آج یادوں نے عجب رنگ بکھیرے دل میں (غزل)، عبد الرؤف عروج، ریختہ ڈاٹ او آر جی، بھارت
ڈاکٹر عبد الرَّب عرفان اردو فارسی کے جید عالم تھے۔

ولادت و ابتدائی زندگی
---------------------

ان کی پیدائش 8 جنوری 1936ء کو کامٹی ضلع ناگپور کے متوسط خاندان میں ہوئی۔ ابتدائی تعلیم کا مٹی میں ہی ہوئی۔ ربانی ہائی اسکول کا مٹی سے 1955ء میں میٹرک کا امتحان امتیازی حیثیت سے پاس کیا۔ 959اء میں ناگپور یونیورسٹی سے بی۔ اے میں نمایاں کا میا بی حاصل کی بعدہٗ 1961ء میں فارسی اور1971ء میں اردو ادب میں ایم اے کیا۔ دونوں امتحانات میں میرٹ میں فرسٹ رہے۔ فارسی ادب میں انھوں نے آرٹس فیکلٹی میں سب سے زیادہ نمبرات حاصل کیے اور خان بہادر ایم ایم ملک گولڈ میڈل کے حقدار قرار پائے۔ 979اء میں انھوں نے فارسی میں پی ایچ ڈی کی ڈگری حاصل کی۔ ان کے تحقیقی مقالے کا عنوان *نعمت خان عالی، شخصیت، فن اور کارنامے* تھا۔

تدریس اور ادبی خدمات
--------------------

نومبر 1961ء میں عبد الرب صاحب کا تقرر گورنمنٹ و در بھ مہا ودیا لیہ امراوتی میں بحیثیت لکچرار ان فارسی، عمل میں آیا۔ اس کے بعد 1982 ءمیں وی این گورنمنٹ انسٹی ٹیوٹ آف آرٹس اینڈ سو شل سائنس ناگپور میں تبادلہ ہو گیا۔ یہاں وہ جنوری 1996تک فارسی ادب پڑھا تے رہے۔ ریٹائر منٹ کے وقت وہ صدرشعبۂ فارسی کے منصب پر فائز تھے۔ نیز ناگپور یونیورسٹی میں اردو فارسی بورڈ آف اسٹڈیز کے چیئر مین رہے۔
مرحوم ڈاکٹر عبد الرَّب عرفان جدید فارسی زبان و ادب پر عبور رکھتے تھے وہ فارسی زبان و ادب پر لکھتے اور اسی پر سوچتے تھے۔ ایسے با ذوق اور با کمال حضرات اب نظر نہیں آتے۔ وہ خلیق، شریف النفس، وضعدار اور منکسرالمزاج تھے۔ ان کی شخصیت نستعلیق تھی۔ ان میں تکبّر اور غرور کا شائبہ تک نہ تھا۔ بظاہر کم گو نظر آتے تھے۔ دوران گفتگو الفاظ کا تول تو ل کر اور مناسب استعمال کر تے۔ لا یعنی اور غیر ضروری الفاظ وہ اپنی گفتگومیں کم ہی استعمال کرتے۔ کسی موضوع پر اظہار خیال کرتے تو ٹھہر ٹھہر کر اور سوچ سوچ کر کہتے۔ مگر موضوع کا حق ادا کرتے۔ ڈاکٹر صاحب جب مجلس میں بیٹھتے تو لطیفوں سے محفل کو زعفران زار بنا دیتے۔ مگر ان کے انداز بیان کو بڑے صبر کے ساتھ برداشت کرنا پڑتا اور ان کے لطائف کو بڑے دھیان سے سننا پڑتا۔ اگر کسی نے ذرا توجہ ادھرادھر کی تو لطیفے کا سارا لطف ختم ہو جا تا۔ ڈاکٹر عبد الرَّب عرفان علم کا سمندر تھے۔ اور اس سمندر میں ان گنت لعل و گہر چھپے ہوئے تھے۔ مگر افسوس وہ پوری طرح کھل نہ سکے، بس جو ان کے قریب ہو ا' سیراب ہوا اور اپنے ظرف کے مطابق فیض یاب ہوا۔
**کارگل** (ہندی: कारगिल) ایک شہر ہے، جو بھارت کے جموں اور کشمیر میں واقع ہے اور ریاست میں کارگل لداخ کی ضلع کے ہیڈ کوارٹر کے طور پر کام کرتا ہے۔

لیہ اور سری نگر کا واحد زمینی راستہ یہاں سے گزرتا ہے۔ سیاچین پر موجود بھارتی افواج کی کمک و رسد کے لیے کارگل کا راستہ ہی بہتر راستہ ہے۔ کارگل تا سیاچن تک کا راستہ سال کے دس مہینوں تک برف کی قید میں رہتا ہے اور صرف دو ماہ کے لیے یہ شاہراہ سیاچن کے برف پوش پہاڑوں تک پہنچنے کے لیے استعمال کی جاتی ہے۔ بھارت کو انہی مہینوں میں فوجی چیک پوسٹس اور فوجی یونٹوں میں کام کرنے والے بھارتی لشکر کی خوراک اور دیگر ضروریات کو سیاچن کی چوٹیوں تک لیجانے کا ٹاسک پورا کرنا ہوتا ہے۔ کسی زمانے میں پہاڑیاں اور سیاچن پاکستانی ملکیت تھے جہاں بعد ازاں بھارتی فورسز نے قبضہ جمالیا تھا۔

یہ لداخ میں دوسری لیہہ کے بعد سب سے بڑا شہر ہے۔ یہ بالترتیب مغرب میں 60 کلومیٹر اور دراس اور سری نگر سے 204 کلومیٹر پر واقع ہے، 234 لیہہ سے پدم کی طرف سے مشرق میں، 240 کے جنوب مشرقی کرنے کلومیٹر کلومیٹر اور 1.047 جنوب میں دہلی کے کلومیٹر۔

حوالہ جات
---------

1. ↑    ویکی ڈیٹا پر  (P1566) کی خاصیت میں تبدیلی کریں"صفحہ کارگل في GeoNames ID". *GeoNames ID*. اخذ شدہ بتاریخ 3 جون 2023ء.  تحقق من التاريخ في: `|access-date=` (معاونت)
2. ↑  "اردو نیوز". 19 جنوری 2012 میں اصل سے آرکائیو شدہ. اخذ شدہ بتاریخ 03 فروری 2011.  الوسيط `|url-status=` تم تجاهله (معاونت)

آبادی:۔115227لداخ تہذیب و ثقافت
|  |
| --- |
| **قوس** |
| مجمع النجوم قوس بڑی تصویر کے لیے کلک کریں |
|   |
| **عربی نام:** | **الرامي**  |
| **انگریزی نام:** | Sagittarius |
| **خاندان:** | بروج |
| **آسمان میں مقام:** | آسمانِ جنوب چہارم |
| **رقبہ:** | 867.432 ۔ (15 واں) |
| **فی صد رقبہ :** | آسمان کا 2.1 فی صد |
| **مطلع مستقیم:** | 19 گھنٹے 5.94 منٹ |
| **میل:** | 28 ڈگری 28.61 منٹ جنوب |
| **سیاروں والے ستارے :** |    14 |
| **چمکدار ستارے:** |    7 |
| **قریبی مجمع النجوم:** | عقاب، سپر، مار، سپیرا، عقرب، تاج جنوبی، دوربین، ہندی، خرد بین اور جدی |
|   |

  


**قوس** (عربی: **الرامي**  - انگریزی: Sagittarius) ایک مجمع النجوم کا نام ہے۔ اس کو خاندان مجمع النجوم بروج میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب چہارم میں کیا جا سکتا ہے۔ اس مجمع النجوم کا رقبہ 867.432 مربع ڈگری ہے۔ جو کل آسمان کا 2.1 فی صد بنتا ہے۔مطلع مستقیم 19 گھنٹے 05.94 منٹ ہے۔ اور میل 28 ڈگری 28.61 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 14 ہے۔ چمکدار اور نمایاں نظر آنے والے ستاروں کی تعداد 7 ہے۔

قریبی مجمع النجوم
-----------------

اس کے اردگرد عقاب، سپر، مار، سپیرا، عقرب، تاج جنوبی، دوربین، ہندی، خرد بین اور جدی واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
Slug catcher and Front End Compression Area
Qadirpur CCR-2
قادر پور گیس فیلڈر پاکستان کے پڑے ذخائر میں سے ایک ہے۔ یہ ضلع گھوٹکی سے 5 کلومیٹر (5.0میل) دوری پر واقع ہے۔

مارچ 1990ء میں یہ دریافت آئل اینڈ گیس ڈپلومنٹ کمپنی، (KUFPEC Pakistan B) کے درمیان مشترکہ اقدام ہے۔ ایکسپلوریشن لیمٹڈ
(پریمیئر آئل)، ایکسپلوریشن لیمٹڈ KUFPEC
(75 % 5.8% 75.4% 4.75% 7 %) بلا ترتیب دیا گیا۔

قادر پور گیس فیلڈر فی(OGDCL) سب سے بڑے چلنے والا گیس کی پیداوار میں سے ایک ہے۔ جس میں 34 % اور 32 % (OGDCL) نیٹ گیس کی پیداوار ہے۔ 2012, 2013 اور 2014 کے لیے اکاؤنٹنگ ہے۔ یہ گیس فیلڈر گھوٹکی سے شمال مشرق میں ہائے وے روڈ اسٹاپ احمد 4 کلومیٹر دوری پر واقع ہے۔ گیس کی سہولیایت اور پروسیسنگ پودوں کی نصب کے بعد ستمبر1995ء میں پاکستان کے وزیر اعظم بینظیر بھٹو کی جانب سے اس فیلڈر پر گیس پروڈیکشن شروع ہوئی۔ اڈ فیڈر میں 70 کنویں جو ٹرلیں ہیں۔ فی الحال 57 کنویں پیدا کر رہے ہیں۔ چھ چھوڑ دئے گئے پانچ بند اور دو پانی کے ڈسپوزل کنویں ہیں۔ 16-2015 FY کے لیے۔
اس فیڈر میں اوسط نیٹ پیداوار 56-2050 مکتبہ فٹ(10-7 ملین مکتبہ میٹر) فی دن کیوک ہے۔
ہیرا محل، لال قلعہ، دہلی
متناسقات: 28°39′26″N 77°14′37″E﻿ / ﻿28.657259°N 77.243726°E﻿ / 28.657259; 77.243726**ہیرا محل (لال قلعہ)** لال قلعہ، دہلی میں واقع ایک بارہ دری ہے۔

تاریخ
-----

یہ بارہ دری مغل شہنشاہ بہادر شاہ ظفر کے حکم سے 1842ء میں تعمیر کی گئی۔

محل وقوع
--------

یہ بارہ دری لال قلعہ کی مشرقی فصیل کے ساتھ اور موتی مسجد (لال قلعہ) کے شمال میں واقع ہے۔شاہی برج (لال قلعہ) اِس بارہ دری کے عین سامنے واقع ہے۔

ہیرا محل شمالی سمت سے

ہیئتِ عمارت
-----------

لاہور کے شالامار باغ میں واقع دو چھوٹی بارہ دریوں سے اِس کی شباہت بہت زیادہ ہے۔ خام عمارت سادہ خشتی سنگ سرخ کی ہے جبکہ اُس کے اوپر سنگ مرمر سفیر چڑھایا گیا ہے جس کی نسبت سے یہ ہیرا محل کہلاتا ہے۔ عمارت مربع نما ہے، چہار جانب تین تین محرابی دروازے ہیں اور ہر جانب دو دو سنگ مرمر کے ستون سہارے کے لیے لگائے گئے ہیں۔ چھت سادہ ہے جو درمیان میں منقش تھی۔ لیکن اب محض سادہ سنگ مرمر کی ہے۔ ہر سمت میں چھوٹا چوڑائی کا چھجا بھی بنایا گیا ہے۔ اس کا فرش قلعہ کے فرش سادہ سے 7 میٹر بلند ہے۔ یہ عمارت لال قلعہ میں حیات بخش باغ کے اختتام پر تعمیر کی گئی ہے بلکہ اِس کے مقابل شمالی سمت میں بھی ایک ایسی ہی عمارت تعمیر کی گئی تھی جو جنگ آزادی 1857ء میں منہدم ہو گئی۔ اِن دونوں بارہ دریوں کے درمیان میں ایک تالاب تھا جو اب موجود نہیں ہے۔

مزید دیکھیے
-----------

* بہادر شاہ ظفر
* شالامار باغ، لاہور
* لال قلعہ
* شاہی برج (لال قلعہ)

حوالہ جات
---------

1. ↑  محمود علی خان جامعی: دہلی، صفحہ 31، مطبوعہ دہلی، 1938ء۔

| * د
* ب
* ت
لال قلعہ کی عمارتیں |
| --- |
| لال قلعہ کی عمارتیں | 
* چھتا چوک
* دہلی دروازہ (لال قلعہ)
* دیوان عام (لال قلعہ)
* دیوان خاص (لال قلعہ)
* سنہری مسجد (لال قلعہ)
* حمام (لال قلعہ)
* حیات بخش باغ
* ہیرا محل (لال قلعہ)
* خاص محل (لال قلعہ)
* لاہوری دروازہ، دہلی
* موتی مسجد (لال قلعہ)
* ممتاز محل (لال قلعہ)
* مثمن برج (لال قلعہ)
* نوبت خانہ (لال قلعہ)
* بھارتی جنگی یادگاری عجائب گھر
* احاطہ شہزادگان (لال قلعہ)
* رنگ محل (لال قلعہ)
* لال قلعہ آرکیالوجیکل میوزیم

 |  |
| حادثے | 
* لال قلعہ پر حملہ، 2000ء

 |
| مغلیہ شاہی جواہرات | 
* جام شاہجہانی
* تخت طاؤس
* تاج شاہی بہادر شاہ ظفر

 |
**حضرت عبدالحارث بن السنی ؓ** اہل کتاب صحابی رسول تھے۔

نام ونسب
--------

عبدالحارث یاعبدالرحمن نام، پورا سلسلہ نسب یہ ہے، عبدالحارث بن السنی ابن الدیان الحارثی (تجرید میں آپ کا نام عبدالرحمن درج ہے، حافظ ابن حجر رحمہ اللہ نے اصابہ میں لکھا ہے کہ ہوسکتا ہے کہ رسول اللہ صلی اللہ علیہ وسلم نے عبدالحارث سے آپ کا نام تبدیل کرکے عبدالرحمن رکھ دیا ہو  آپ کا شمار نجران کے ممتاز لوگوں میں تھا، جب رسول اللہ صلی اللہ علیہ وسلم کے وفات کی خبر نجران پہنچی اور وہاں فتنہ ارتداد اُٹھا توآپ نے روک تھام کی پوری کوشش کی، آپ نے اہلِ نجران کے سامنے ایک بہت بلیغ خطبہ دیا جس کے الفاظ یہ ہیں:
ياأهل نجران من أمركم بالثبات على هذا الدين فقد نصحكم ومن أمركم أن تزيغوا فقد غشكم إلى أن قال وإنما كان نبي الله عارية بين أظهركم فأتى عليه أجله وبقى الكتاب الذي جاء به فأمره أمر ونهيه نهي إلى يوم القيامة۔

ترجمہ: اے اہلِ نجران! جس نے تم کواس دین اسلام پرجم جانے کے لیے کہا وہ تمہارا خیرخواہ ہے اور جس نے کج روی کی تلقین کی وہ تمہارا بدخواہ اور تم کودھوکا دے رہا ہے، یہ اللہ کے نبی محمد صلی اللہ علیہ وسلم تھوڑے سے زمانے کے لیے تمہارے پاس آئے تھے، اب ان کی وفات ہوچکی ہے؛ مگرجوکتاب وہ لے کرآئے تھے وہ اب بھی باقی ہے اس کا حکم، حکم ہے، اس کی نہی، نہی ہے، اس کے اوامر اور منہیات قیامت تک باقی رہیں گے۔
اور پھریہ اشعار پڑھے: ؎
ونحن بحمد الله هامة مذحج
بنو الحارث الخير الذين هم المدر
ونحن على دين النبي نرى الذي
نهانا حراما منه والأمر ما أمر

ترجمہ: چنانچہ بہت سے لوگ آپ کی کوشش کی وجہ سے ارتداد سے باز آگئے۔
>

وفات
----

وفات وغیرہ کے متعلق کوئی تفصیل نہیں معلوم ہو سکی۔

1. ↑  (اصابہ:2/388))
2. ↑  (الإصابة في معرفة الصحابة:2/184، شاملہ، موقع الوراق
3. ↑  (الإصابة في معرفة الصحابة:2/184، شاملہ، موقع الوراق)
4. ↑  (اصابہ:2/38)
پیدائش: 1902ء

انڈونیشیا کی تحریک آزادی کے ایک ممتاز رہنما۔ ڈاکٹر محمد حتی یا محمد عطا جاوا کے ایک معزز خاندان میں پیدا ہوئے۔ ابتدائی تعلیم وطن میں حاصل کرنے کے بعد ڈاکر حتی ہالینڈ میں مقیم انڈونشی طلبہ کو منظم کرنے لگے۔ 1924ء میں آپ کو برلیز کی بین الاقوامی مخالفت شہنشاہیت کانفرنس کا صدر منتخب کیا گیا۔ پنڈت نہرو سے ان کی ملاقات بھی اسی موقع پر ہوئی۔ انڈونیشیا واپس آکر انھوں نے ڈاکٹر سوکارنو کے ساتھ مل کر ایک قوم پرست جماعت بنائی اور وطن کی جدوجہد آزادی میں سرگرم حصہ لینے لگے۔ دوسری جنگ عظیم میں انڈونیشیا کے مستقبل پر گفت و شنید کے لیے ٹوکیو گئے۔ جب جاپان کے ارباب حل و عقد نے ان کے مطالبات تسلیم نہ کیے تو واپس آکر جاپان کے قبضہ و اقتدار کے خلاف بھی جدوجہد شروع کر دی۔ جاپان کی شکست کے بعد 19 اگست 1945ء کو ڈاکٹر حتی نے انڈونیشیا میں جمہوری حکومت کے قیام کا اعلان کر دیا۔ چند سال تک ہالینڈ سے کش مکش جاری رہی۔ بالاخر انڈونیشیا مکمل آزادی حاصل کرنے میں کامیاب ہوا۔ ڈاکٹر محمد حتی انڈونیشیا کے پہلے وزیر اعظم اور بعد میں نائب صدر بنے۔ 1960ء میں مستعفی ہو گئے۔ 1976ء میں باغیانہ سرگرمیوں کے الزام میں گرفتار کر لیے گئے۔
**کوانچی** مارٹل کامبیٹ کہانیوں اور کھیلوں کی ایک شخصیت ہے۔

تاریخ
-----

کوانچی ایک نہایت غلیظ انسان ہے جو اپنے مفاد کے لیے کسی کو بھی استعمال کر سکتا ہے۔ اس نے شینگ سنگ (مارٹل کامبیٹ) کے ساتھ دوستی کی، جس کے وجہ سے اس کھیل کو مارٹل کامبیٹ **ڈیڈلی الاینس** کہا جاتا ہے۔ کوانچی کی نسل **اونی** ہوتی تھی، لیکن اس نے ایک مخصوص علم حاصل کر کہ اپنا روپ بدل لیا۔

سپاہانہ فن
----------

کوانچی کے دو سپاہانہ فن ہیں مارٹل کامبیٹ ڈیڈلی الاینس میں: جنوبی کوریا کا **تانگ سو دو** اور فلپائن کا **عسکریامہ** جو یہ ہنر کے ساتھ استعمال کرتا ہے۔ اس کے ہتھیار دو تیز تلواریں ہیں جنہیں انگریزی میں "بروڈ سورڈز **کہا جاتا ہے، یہ مارٹل کامبیٹ کے بہترین ہتھیاروں میں شامل ہیں۔**

بیرونی روابط
------------

کوانچی

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
**محمد مراد علی خاں** برصغیر پاک و ہند سے تعلق رکھنے والے ایک پیر تھے۔

پیدائش
------

محمد مراد علی خاں بھارت کے مشہورشہر ہوشیارپور کے ایک گاؤں پھلائی میں 1880ء میں پیدا ہوئے۔ آپ کے والد محترم ک انام محمد علی خاں اور والدہ کا نام عمر بی بی تھا۔

ادبی ذوق
--------

آپ کے ایک مرید ڈاکٹر فیض احمد جو کے فیصل آباد کے رہائشی تھے ایک مرتبہ پریشانی کے عالم میں آپ کو ایک قطعہ لکھ کر بھیجا۔  

تو اسی کی روشنی میں اپنی منزل ڈھونڈ لے ڈوبتا جاتا ہے تیرا آفتاب زندگی
  

ز ندگی کی لذ تیں زہر ہلا ہل بن گیئں دل ہواجب مائل فکر حساب زندگی  

آپ نے اس کے جواب میں لکھا  

غم نہ کر منزل پہ آنے کے لیے خود ڈوب جا ڈوب کر کر پھر ابھرتا آفتاب زندگی  

زہر ہلاہل بن گئی امرت خدا کے حکم سے میں ہوا ان کا چھٹا فکر حساب زندگی

سفر آخرت
--------

14 اگست 1968ء بمطابق 19 جمادی الاول 1388ھ بروز منگل آپ اس دار فانی سے کوچ کر گئے۔ آپ کو صادق آباد ضلع رحیم یار خاں، پاکستان میں سپرد خاک کیا گیا۔

بیرونی روابط
------------

* Website of Hazrat Muhammad Murad Ali Khan RAآرکائیو شدہ (Date missing) بذریعہ hazratmuradali.com (Error: unknown archive URL)
**سید محمد محسن کاکوروی** کو ’’حسانِ وقت‘‘ کے لقب سے یاد کیا جاتا تھا۔ محسن کاکوروی نعتیہ ادب کا اوّلین ستون ہیں۔

نام
---

محمد محسن نام، مولوی حسن بخش کے بیٹے تھے۔ جن کا سلسلہ نسب علی المرتضیٰ سے ملتا ہے۔

ولادت
-----

محسن کاکوروی کی پیدائش 1242ھ 1825ء اودھ کے قصبے کاکوری میں ہوئی۔

تعلیم و تربیت
-------------

باپ اور دادا کی آغوش میں تربیت پائی۔ مولوی عبد الرحیم سے تحصیل علم کی۔ بادی علی اشک کے شاگرد تھے۔ امیر مینائی سے بھی مشورہ سخن کیا۔ علوم متداولہ کے حصول کے بعد انگریزی تعلیم حاصل کی اور عدالتی کاموں میں مشغول هوگئے۔ بعد ازاں وکالت کا امتحان پاس کیا اور آگرہ میں پریکٹس کرتے رہے۔

نعت گوئی
--------

محسن کاکوروی نے ابتدا میں غزلیں قصیدے اور مثنویاں لکھیں۔ اس کے بعد ساری عمر نعت گوئی کی اور نعت کے سوا کچھ نہیں لکھا۔ محسن کاکوروی اُردو کے اوّلین عظیم شاعر ہیں جن کی شاعری کا موضوع نعت ہے
آپ نے محض سولہ سال کی عمر میں ایک ایساشان دار نعتیہ قصیدہ لکھا جو خیالات کی پاکیزگی، جذبات کی صداقت، ندرتِ بیان اور تعظیم و محبت کے حدود میں قائم رہنے کی وجہ سے ایک شاہ کار قصیدہ سمجھاجاتا ہے۔ محسنؔ کا قصیدہ سراپائے رسول‘‘بھی کافی مقبولیت رکھتا ہے۔ محسنؔ نے قصائد کے علاوہ کئی مذہبی مثنویاں بھی لکھیں۔ آپ کا کلام مختلف امتحانات کے نصاب میں شامل ہے۔

تصنیفات
-------

ان کا کلیات نعت شائع ہو گیا ہے۔ مشہور قصیدہ "سمت کاشی سے چلا جانب متھرا بادل" ہے۔

* گلدستہ ِ کلام رحمت
* ابیات ِ نعت
* مدیح خیر المرسلین
* نظم دل افروز
* انیس آخرت
* مثنویات
* صبح تجلی
* فغانِ محسن
* چراغ کعبہ
* نگارستانِ الفت
* شفاعت و نجات
* اسرار معنی در عشق
* حلیہ مبارک سراپا رسول
* رباعیاں 1857ءکے دوران میں

نمونہ کلام
----------

|  |  |  |
| --- | --- | --- |
| سخن کو رتبہ ملا ہے میری زبان کے لیے |  | زباں ملی ہے مجھے نعت کے بیاں کے لیے |
|  ازل میں جب ہوئیں تقسیم نعمتیں محسنؔ |  | کلام ِ نعتیہ رکھا میری زباں کے لیے |

وفات
----

10؍ صفر 1323ھ مطابق 24 اپریل 1905ء کو مین پوری میں وفات پائی۔

حوالہ جات
---------

محسن کاکوری کے حالات زندگی
**کرین بورن** مشرقی ڈورسیٹ ، انگلینڈ کا ایک گاؤں ہے۔ 2011ء کی مردم شماری میں، پارش کی آبادی 779 تھی، جو 2001ء سے کوئی تبدیلی نہیں ہوئی۔مناسب انتخابی وارڈ کو 'کرین' کہا جاتا ہے۔ اس وارڈ میں مغرب میں ومبورن سینٹ جائلز اور جنوب میں ووڈ لینڈز شامل ہیں۔ 2011 کی مردم شماری میں اس وارڈ کی کل آبادی 2,189 تھی۔ ایک بار ایک بہت ہی چھوٹا، شدید زرعی بازار والا شہر، گاؤں چاک ڈاون لینڈ پر ہے جسے کرین بورن چیس کہا جاتا ہے، جو جنوبی انگلینڈ میں چاک کے ایک بڑے پھیلاؤ کا حصہ ہے جس میں قریبی سیلسبری پلین اور ڈورسیٹ ڈاؤنز شامل ہیں۔

### تاریخ

 کرین بورن جاگیر
اس گاؤں کی تاریخ سیکسن کے زمانے سے ہے اور اسے 1086 کی ڈومس ڈے بک میں *کرین برن* کے نام سے درج کیا گیا تھا، جس کا مطلب کرینوں کی ندی ( بورن ) ہے۔10 ویں صدی میں کرین بورن ایبی کے نام سے مشہور بینیڈکٹائن ایبی کی بنیاد ہیلورڈ سنو (یا ایتھل ویئرڈ مایو) کے نام سے ایک نائٹ نے رکھی تھی  جس نے اسے ٹیوکسبری میں مذہبی فاؤنڈیشن کا بنیادی گھر بنایا تھا۔  یہ انتظام 1102ء تک جاری رہا، جب رابرٹ فٹز ہیمن نے ٹیوکسبری کے چرچ کو بہت بڑا کیا اور کمیونٹی کو کرین بورن سے وہاں منتقل کر دیا اور کرین بورن ایبی کو ٹیوکسبری ایبی کے ترجیحی مضمون میں تبدیل کر دیا۔  1540ء میں ابی کے تحلیل ہونے تک پروری مکمل طور پر ٹیوکسبری کے تابع تھی۔  ابتدائی عمارتوں کو 1703 میں منہدم کر دیا گیا تھا، لیکن *سینٹ میری اور سینٹ بارتھولومیو* کا نارمن پروری چرچ پیرش چرچ کے طور پر زندہ ہے۔

حوالہ جات
---------

1. ↑  "Crane ward 2011". 03 مارچ 2016 میں اصل سے آرکائیو شدہ. اخذ شدہ بتاریخ 01 مارچ 2015.
2. ↑  See, The Saxon Origins of Bristol, <www.buildinghistory.org/bristol/origins.shtml> Jean Manco in discussion with Mick Aston, Joseph Bettey, Robert Jones, & Roger Leech
3. 1 2 3  "The priories of Cranbourne and Horton". Victoria History of the County of Dorset. اخذ شدہ بتاریخ 20 فروری 2010.
مرکز تحقیقاتِ اُردو کا نشان
**مرکزِ تحقیقاتِ اُردُو** لاہور شہر میں واقع **قومی جامعۂ حاسب و اُبھرتے علوم** (National University of Computer & Emerging Sciences) میں مارچ 2001 میں قائم کیا گیا۔ اس ادارے کا مقصد کمپیوٹر میں اُردو زبان کے استعمال کو ترقی دینا ہے۔ یہ ادارہ اب تک کچھ اردو خط (فونٹ) بنا چکا ہے اور ملک بھر کے مقابلوں میں اپنی تخلیقات کی نمائش کر چکا ہے۔ اس ادارے کے بانی ڈاکٹر سرمد حسین اور ان کے ساتھی اور طلبہٌٰ ہیں۔ یہ ادارہ اردو کے ماہر کے طور پر ملک کے مایہ ناز خطاط سید جمیل الرحمان کی صلاحیتوں سے فائدہ اٹھاتا ہے۔ مائیکروسافٹ کے علاوہ اور کئی اداروں نے تحقیقی منصوبے اور رقوم دی ہیں۔

مقاصد
-----

اس ادارے کے بنیادی مقاصد یہ بیان کیے جاتے ہیں:

* اردو اور علاقائی زبانوں کے مختلف پہلوؤں پر تحقیق۔
* اردو اور علاقائی زبانوں کے لیے کمپیوٹیشنل ماڈل بنانا۔
* اردو اور علاقائی زبانوں کی معیاربندی میں شمولیت۔
* اردو اور علاقائی زبانوں میں مواد کی فراہمی میں مدد۔

پین لوکلائزیشن منصوبہ
---------------------

اگرچہ 2001ء کے اختتام تک ایشیا میں انٹرنیٹ کے صارفین کی سب سے بڑی تعداد موجود تھی۔ تاہم یہ تعداد مقامی آبادی کا صرف 4.5% ہے۔ علاقے میں زبانوں کے تنوع کی وجہ سے انگریزی زباں میں موجود معلومات، ایشیا کی غیر ترقی یافتہ دیہاتی آبادی کی قوی اکثریت، جو انگریزی لکھنا اور بولنا نہیں جانتی، کی رسائی سے باہر ہیں۔

ایشیا میں آئی سی ٹی کا بنیادی ڈھانچہ قائم کرنے کے لیے سرمایہ کاری کی جا چکی ہے، تاہم ڈیجیٹل اور نان-ڈیجیٹل کی تقسیم کی مستقل موجودگی اس بات کی تصدیق کرتی ہے کہ محض connectivity کنیکٹیوٹی اور ٹیکنالوجی کا بنیادی ڈھانچہ کھڑا کرنے کے لیے کوشش، مقامی آبادی کو موجودہ دور میں مہیا معلومات تک رسائی کے قابل نہیں بنا سکیں گی۔ ضرورت اس امر کی ہے کہ ایشیا کی غیر ترقی یافتہ آبادی کو اس قابل بنایا جائے کہ وہ معلوماتی مواد کی اشاعت اور اس تک رسائی اس زبان میں حاصل کر سکیں جس میں وہ اپنی روزمرہ زندگی میں لکھتے اور بولتے ہیں۔ یہاں رسائی سے مراد یہ ہے کہ مقامی زبان کے لیے کمپیوٹنگ فریم ورک اور ایسے آلات مہیا کیے جائیں جو معلومات کا ترجمہ صارفین کی متعلقہ زبان میں کر دیں، مواد کی اشاعت سے مراد ان آلات کے ذریعے مقامی زبان میں مواد کی تخلیق ہے۔مقامی زبان میں کمپیوٹنگ کی صلاحیت کی عدم موجودگی، بین الاقوامی سطح پر موجود معلومات تک رسائی، جو بنیادی انسانی حق ہے، کی راہ میں سب سے بڑی رکاوٹ ہے۔

بیرونی روابط
------------

* مرکز تحقیقات اردو کا مرکزی صفحہ
* پین لوکلائزیشن منصوبہآرکائیو شدہ (Date missing) بذریعہ panl10n.net (Error: unknown archive URL)
* مرکز کا مواد (جامعہ ہندسیہ، لاہور)
**ہیو ٹرمبل** (پیدائش؛19 مئی 1867ءایبٹس فورڈ، میلبورن، وکٹوریہ)|وفات:14 اگست 1938ءہتھورن، میلبورن، وکٹوریہ،) ایک آسٹریلوی کرکٹ کھلاڑی تھا جس نے 1890ء اور 1904ء کے درمیان باؤلنگ آل راؤنڈر کے طور پر 32 ٹیسٹ میچ کھیلے۔ ٹرمبل نے ٹیسٹ کرکٹ میں 141 وکٹیں حاصل کیں جو کہ ان کی ریٹائرمنٹ کے وقت ایک عالمی ریکارڈ تھا جس میں انہیں فی وکٹ 21.78 رنز کی اوسط حاصل ہوئی وہ ٹیسٹ میچ میں دو بار ہیٹ ٹرک کرنے والے صرف چار باؤلرز میں سے ایک ہیں۔ اسی لیے ٹرمبل کو مبصرین، بشمول مستند وزڈن کرکٹرز المانک، نے انہیں کرکٹ کے سنہری دور کے عظیم آسٹریلوی گیند بازوں میں شمار کیا۔ انہیں 1897ء میں وزڈن کرکٹرز آف دی ایئر کے طور پر نامزد کیا گیا اور 1996ء میں قائم ہونے والے آسٹریلیا کے کرکٹ ہال آف فیم کے لیے انہیں 2004ء میں شامل کیا

### انتدائی دور

ایک لمبے اور پتلے آف اسپنر، ٹرمبل نے اپنی اونچائی اور غیر معمولی لمبی انگلیوں کا استعمال کرتے ہوئے زیادہ تر اسپن گیند بازوں کے مقابلے میں تیز رفتاری سے گیند کی۔ وہ انگلینڈ کی نرم پچوں پر اپنی بہترین کارکردگی کا مظاہرہ کر رہے تھے، لیکن ان کی درستگی اور رفتار میں تغیرات نے انہیں آسٹریلیا کی مشکل پچوں پر وکٹیں لینے کے قابل بنا دیا۔ وہ ایک قابل اعتماد لوئر آرڈر بلے باز اور سلپس میں ایک عمدہ فیلڈر تھا۔ وہ کھیل کے بارے میں ایک ہوشیار سوچنے والے کے طور پر پہچانا جاتا تھا اور وہ ٹیم کے ساتھیوں اور مخالفین میں، عملی لطیفوں کے لیے بھی مقبول تھا۔

### ٹیسٹ

ٹرمبل نے اپنے ٹیسٹ کیریئر کا آغاز 1890ء میں آسٹریلین کرکٹ ٹیم کے دورہ انگلینڈ کے دوران کیا، لیکن وہ 1896ء کے دورہ انگلینڈ تک آسٹریلین ٹیم میں مستقل جگہ حاصل کرنے میں ناکام رہے۔ جب آسٹریلین ٹیم نے اگلا بار 1899ء میں انگلینڈ کا دورہ کیا تو ٹرمبل نے 1,183 رنز بنائے اور 142 وکٹیں حاصل کیں۔ ان سے پہلے صرف جارج گفن نے انگلینڈ میں دورہ کرنے والی ٹیم کے حصے کے طور پر 1000 رنز اور 100 وکٹوں کا "ڈبل" حاصل کیا تھا۔ انہیں 1901-02ء میں آسٹریلین کپتان مقرر کیا گیا، جب جو ڈارلنگ کاشتکاری کے وعدوں کی وجہ سے دستیاب نہیں تھے۔ وہ 1902ء کے آسٹریلین دورہ انگلینڈ کے بعد ریٹائر ہو گئے لیکن 1903-04ء میں اسے واپس لے لیا گیا۔ اپنے آخری ٹیسٹ میچ میں، ٹرمبل نے میلبورن میں اپنے آبائی شہر کے حامیوں کے سامنے ہیٹ ٹرک کی،

### دیگر سرگرمیاں

میدان سے باہر، ٹرمبل نے نیشنل بینک آف آسٹرالیشیا کے لیے کام کیا، وہ ایک مقامی برانچ کے مینیجر کے عہدے تک پہنچ گئے، باوجود کہ اس کی کرکٹ مصروفیات نے اس کے بینکنگ کیریئر میں خلل ڈالا۔ 1911ء میں، انہیں میلبورن کرکٹ کلب کا سیکرٹری مقرر کیا گیا، جس نے میلبورن کرکٹ گراؤنڈ کو 70,000 سے زیادہ شائقین رکھنے کے قابل اسٹیڈیم میں ترقی کی نگرانی کی۔

### انتقال

وہ 14 اگست 1938ء میں دل کا دورہ پڑنے سے 71 سال 94 دن کی عمر میں وفات پا گئے۔

### مزید دیکھیے

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* آسٹریلیا قومی کرکٹ ٹیم کے کپتانوں کی فہرست
* وزڈن کرکٹرز آف دی ایئر کی فہرست

حوالہ جات
---------

1. ↑